《仲冬出金陵麒麟门》
明代·王缜

天寒日煖霜气酸，驱车东出麒麟门。雪融泥滑行人去，林深月黑归鸟喧。

借眠野寺僧供榻，问火茅檐犬护村。名骥生来驰逐惯，修途遮莫驾长辕。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。